Magistraturaya sınaq imtahanına qeydiyyat başlayır Hadisə\n14 Yanvar 2019 13:35\nDövlət İmtahan Mərkəzi (DİM) tərəfindən fevralın 3-də ali təhsil müəssisələrinin və AMEA-nın magistraturalarına qəbul imtahanının birinci mərhələsi üzrə sınaq imtahanı keçiriləcək. DİM-dən bildirilib ki, sınaq imtahanında istifadə olunacaq testlər magistraturaya qəbul imtahanının birinci mərhələsi üzrə proqramlara tam uyğundur. Sınaq imtahanı qəbul imtahanı modeli əsasında təşkil olunacaq. Sınaq imtahanının məqsədi qapalı və açıq formalı test tapşırıqları vasitəsilə bakalavrların verbal və riyazi məntiqini, fəza təfəkkürünü, informatika və xarici dil üzrə bilik və bacarıqlarını, oxuyub-anlama və dinləyib-anlama vərdişlərini yoxlamaq, eləcə də onların həm imtahan texnologiyalarına alışmaları, həm də imtahana hazırlıq səviyyələrini sınamaq üçün imkanın yaradılmasıdır.\nRegionlarda yaşayan iştirakçıların rahatlığını təmin etmək üçün imtahanlar Bakı şəhəri ilə yanaşı, Gəncə və Naxçıvan şəhərlərində də təşkil olunacaq. Sınaq imtahanında iştirak etmək istəyənlər yanvarın 14-ü saat 13:00-dan yanvarın 28-i saat 09:00-dək DİM-in internet saytında qeydiyyatdan keçməlidirlər. İmtahan bütün binalarda eyni vaxtda - saat 11:00-da başlanacaq. İmtahan binasına buraxılış saat 10:45-də başa çatacaq. Bu ildən imtahanda bakalavrların xarici dil üzrə dinləyib-anlama bacarıqları da yoxlanılacaq. İmtahan dinləmə mətninin səsləndirilməsi ilə başlanacaq. Mətnin səsləndirilməsinə hazırlıq və binada sakitliyin təmin olunması ilə əlaqədar imtahanın başlanmasına 15 dəqiqə qalmış heç kim binaya buraxılmayacaq. İştirakçılar bunları nəzərə almalı və buraxılış vərəqəsində göstərilən vaxtdan gec olmayaraq imtahan binasına gəlməlidirlər.\nİmtahanda iştirak etmək istəyən bakalavrlar DİM-in internet saytında "Şəxsi kabinet"lərini yaratmalıdırlar. Sınaq imtahanında iştirak etmək üçün ödənişin məbləği 30 (otuz) AZN-dir. Ödəniş üçün nəzərdə tutulan məbləği "Şəxsi kabinet"də olan hesaba daxil etmək üçün müxtəlif ödəniş üsullarından yararlanmaq olar (ətraflı məlumat DİM-in internet saytının payment.dim.gov.az səhifəsində verilib).\nDaha sonra DİM-in saytında yerləşdirilən qeydiyyat linki vasitəsilə "Şəxsi kabinet"in istifadəçi adı və parolundan istifadə etməklə sistemə daxil olub "İmtahana buradan yazılın" düyməsini basmaq lazımdır. Açılan səhifədə imtahanın yeri seçilir. Sonra isə şəxsiyyəti təsdiq edən sənədin məlumatları, telefon nömrəsi, imtahan verəcəyiniz bölmə, xarici dil seçilir və "Qeydə al" düyməsi basılır. Bundan sonra "İmtahana buraxılış vərəqəsi"ni çap etmək olar.


İnnovativ sahələrarası layihənin ilk mərhələsi uğurla həyata keçirilir\nAMEA Botanika İnstitutu Elmi İnnovasiyalar Mərkəzi və Riyaziyyat və Mexanika İnstitutu ilə birgə “Azərbaycan florasında endem və nadir bitkilərin növ müxtəlifliyinin azalma və itmə təhlükəsinin proqnozlaşdırılması” mövzusunda sahələrarası elmi-tədqiqat işini həyata keçirir.\nBotanika İnstitutunun direktoru, AMEA-nın müxbir üzvü Validə Əlizadənin rəhbərliyi altında populyasiya-ontogenetik analiz məqsədilə nadir bitkilərin siyahısı tərtib olunub, populyasiyaların ontogenetik strukturunun kompleks parametrlərinin müəyyənləşdirilməsinə yönəldilmiş xüsusi monitorinq sistemi işlənib hazırlanıb. Bu məqsədlə cari ilin aprel ayından layihə iştirakçıları tərəfindən Azərbaycanın müxtəlif bölgələrində (Böyük Qafqazın şərqi və Quba sahəsi, Talış bölgəsi) çoxsaylı çöl tədqiqatları aparılır. İlk dəfə olaraq respublikada Azərbaycanın Qırmızı Kitabına daxil edilmiş nadir növlərin populyasiyalarının vəziyyəti ətraflı öyrənilib, Elmi İnnovasiyalar Mərkəzi və Riyaziyyat və Mexanika İnstitutunun əməkdaşları tərəfindən yaradılmış dinamik məlumat bazasına daxıl edilib. Bu elektron-məlumat bazası nadir növlərin həyat formaları, ekoloji qruplar, növlərin botaniki-coğrafi rayonlar və şaquli zonalıq üzrə paylanması, endem və nadirlik kateqoriyası üzrə göstəricilər, populyasiyaların ontogenetik vəziyyəti və strukturu, habelə onların faydalı xüsusiyyətlərini özündə əks etdirməklə yanaşı, bitkilərin növ tərkibində və dinamikasındakı dəyişiklikləri təhlil etməyə və ümumiləşdirməyə imkan verən parametrlərdən ibarətdir. Həmçinin, burada hər bir növün yayılması üzrə elektron xəritənin online istifadəsinə imkan yaradılıb.\nLayihə biomüxtəlifliyin və ekosistemlərin gələcək dinamikasının qiymətləndirilməsinə yönəlib. Layihənin gələcək mərhələlərində təhlil zamanı riyazi modelləşdirmə imkanlarının tətbiqi ilə Azərbaycanın Qırmızı Kitabına daxil edilmiş itmə təhlükəsində olan nadir bitki növlərinin populyasiya səviyyəsində sistemləşdirilməsi, informativ və vacib göstəricilər üzrə proqnozlaşdırılması və bunun əsasında yeni mühafizə strategiyalarının hazırlanması onların gələcək dinamikası baxımından perpsepektivlər açır.


Xərçənglə mübarizənin yeni metodu - Amerikalı həkim\n22:13 13 Fevral 2018\nHər il dünyada bədxassəli şiş xəstəlikləri durmadan artır. Ötən il dünyada təxminən 6 milyon bədxassəli şişdən əziyyət çəkən xəstə qeydə alınıb. Bunun əsas səbəblərindən biri post-sənaye ölkələrində yaşayan əhalinin sürətlə yaşlanmasıdır. Belə ki, bədxassəli şişlər 50 yaşdan yuxarı insanlarda daha çox inkişaf edir. Hazırda onkoloji xəstəliklərdən əziyyət çəkən 5 nəfərdən 2-si 60 yaşı keçmiş insanlardır.\nPublika.az xəbər verir ki, dünyada xərçəngdən ölənlərin sayı, ürək-damar və tənəffüs yolları xəstəliklərindən sonra üçüncü yerdə dayanır. Amerikanın Arizona Universitetinin alimlərindən biri, Xao Yan öz həmkarları ilə birlikdə xərçəng hüceyrləri ilə mübarizə aparan texnologiya yaradıb. Belə ki, onların hazırlamış olduqları nanorobotlar xərçəng hüceyrələrini məhv etməyə qadirdir. Avtonom işləyən bu robotlar bəzi tip dərman preparatlarını şişlərin daxilinə yüksək dəqiqliklə çatdıra bilirlər.\nOnu da qeyd edək ki, heyvanlar üzərində aparılmış sınaqlar seçilmiş metodun təhlükəsizliyini tamamilə təsdiq edib. Onkoloji xəstəliklərdən əziyyət çəkən heyvanların orqanizminə nanorobotlar yeridildikdə nəticə müsbət olub. Belə ki, sınaq keçirildiyi 8 gəmiricidən 3-nü xilas etmək mümkün olub. Digərlərində, həmçinin ömrün uzunluğu xeyli artıb.\nXəbərin orijinal ünvanı: http://publika.az/news/sehiyye/231073.html\nXərçənglə mübarizənin yeni metodu Amerikalı həkim


Rusiya sualtı gemiden İŞİD-i bele vurdu - Azadliq Xeber\nRusiya sualtı gemiden İŞİD-i bele vurdu\nRusiya sualtı gəmidən İŞİD-i belə vurdu\n02:27 xeber – Dünən Rusiya müdafiə naziri Sergey Şoyqu ölkə başçısı Vladimir Putinə Suriyada terrorçuluğa qarşı gedən əməliyyat barədə geniş məlumat verib.\nAzadlıq.az xəbər verir ki, anspress-in məlumatına görə, görüşdə rus ordusunun rəhbəri terror qruplaşmasının mövqelərinə sualtı qayıqlar vasitəsi ilə raket zərbəsi olunduğunu qeyd edib.\nBu gün Rusiya müdafiə nazirliyi İŞİD terror qruplaşmasına Aralıq dənizində “Rostov-don” sualtı gəmisindən atılan raket zərbələrinin görüntülərini yayıb.\n“İlk dəfə olaraq Aralıq dənizinin akvatoriyasından “Rostov-don” sualtı gəmisindən “Kalibr” qanadlı raketləri tətbiq etdik”, – deyə Şoyqu bildirib. Nazirin sözlərinə görə, atılan bütün raketlər hədəfə tuş gəlib.


Türkiyede polis idaresine hücum olub: 2 ölü ,20 yaralı – YENİLƏNİB - Azadlıq Xeber\n08.06.2016 / 13:39 xeber – Bu gün Türkiyənin Mardin şəhərində bomba yüklənmiş avtomobil polis bölməsinin binasına çırpılıb.\nLent.az-ın milliyyet.com.tr-yə istinadən məlumatına görə, hadisə yerinə çoxlu sayda təcili tibbi yardım maşını cəlb olunub. İlkin məlumatlarda hadisə nəticəsində 2 polisin şəhid olduğu, 20-dən çox yaralının olduğu bildirilib.\nLent.az-ın sözcü.com.tr-yə istinadən məlumatına görə, Mardin vilayətinin Midyat rayonunda yerli polis bölməsinə içi bomba ilə yüklənmiş avtomobil vasitələ hücum olub. Bundan sonra partlayış olub. Partlayış ətrafdakı binalara da təsir edib. Hadisə nəticəsində xeyli yaralı var. mənbə : lent.az


🥇 ▷ Yeniləyin Pokemon Yeni parlaq və təkmilləşdirilmiş detallar » ✅\nYeniləyin Pokemon Yeni parlaq və təkmilləşdirilmiş detallar\nBu gün bir yeniləmə görürük Pokemon Sonrakı GO ilə Pokemon Yeni Shiny bu həftə oyuna əlavə etdi. Var 2 Tez və ya yaxın gələcək əhəmiyyətli hadisələr, biri ayın sonuna yaxın, sentyabr ayı ərzində reallaşacaq başqa bir sıra tədbirlər. Bu şoular Shiny ilə başlayır Pokemon yeni: Parlaq Carvanha və Parlaq Barboach.\nNecə edir Pokemon Shiny əvvəllər idi Pokemon GO, yalnız hər birinin əsas versiyasını tapa bilərsiniz Pokemon Təbiətdə parlaqdır. Parlaq Sharpedo tapmaq üçün Carvanha Shiny və balığın vəhşi bir heyvana çevrilməsi üçün kifayət qədər Carvanha şirniyyatını tapmalısınız. Pokemon bu həftə istirahət üçün mövcud olacaq.\nTədbir 23 Avqustda başlayır və 30 Avqust 2019-cu ilin sonunadək davam edəcəkdir. Bu hadisə zamanı həmişəki kimi daha parlaq (parlaq üslubda) təbiətdə daha parlaq barboach tapa bilərsiniz. Pokemon Parlaq Whiscash'ı inkişaf etdirə bilərsiniz və bu da Parlaq Whiskash'ın tapacağınız yeganə yoldur – təkamül!\nQEYD Pokemon Bu, yumurtalarda və təbiətdə əvvəl göstərdiklərindən daha yüksək dərəcədə görünəcəkdir (xüsusilə əvvəllər heç parlaq olmamış olduğundan) və ya bir daha mövcud olmayacaqdır. Ən azından Shiny'in əvvəlki buraxılışlarından bəziləri kimi, burada ilk həftə Pokemon Parlaq içəri girir Pokemon GO, daha asan tapmaq BIT Pokemon Oyunda başqa bir parlaq. Shost Boost haqqında daha çox oxuyun.\nSu festivalı Pokemon Bu GO çox sayda qarşılaşacağınız artan şansı əhatə edəcəkdir Pokemon Digər sulara fışqırıq, poliwhirl, seaking, Lapras, quilfish, Mantine, Lotad, Feebas, Piplup, Buizel və Finneon daxildir. Bir neçə Pokemon Bunlar həmişəki kimi suyun yanında görünəcək, digərləri ümumiyyətlə heç görünməyən dünyanın hər yerində görünəcək!\n28 Avqust 2019-cu ildə əfsanəvi Göl Trio çıxacaq Pokemon Raid Bosses olaraq Raid Döyüş İdman zalı. Təsdiqlənməyib, lakin MÜQƏDDƏS, bu Pokemon məğlub olduqda parlaya bilər. Bütün dəstə görəcəyik Pokemon Sentyabr ayında Ultra Bonus Həftəsi seriyasında əlavə parlaq.\nBütün bunlar, 16 sentyabr 2019-cu ildə, Niantantın gələcək nəsil azad olacağına başlayacaq! "Un Unowiling Un Uniling!" Adlı bir həftə olacaq. Bunlara Shiny Patrat (və Watchogun inkişaf etmiş versiyası), Shiny Lillipup (və Herdier və Soutland) və Shiny Klink (və Klang və Kinklang) daxildir.


Hər il Həccə getmək şübhəli görünür - Günün Səsi\nHər il Həccə getmək şübhəli görünür- RAFİQ ƏLİYEVDƏN SENSASİON AÇIQLAMA\n0\t24 Fevral 2019 17:14\nXəbər verdiyimiz kimi Azərbaycanda Həcc ziyarətinə sənəd qəbulu başlayıb.\nLakin bu il ötən ilə nisbətən qiymətlər bahadır. Belə ki, Həcc ziyarətinin qiyməti 4285 ABŞ dolları təşkil edir. Qeyd edilir ki, ziyarətin ötənilkindən bir qədər baha olması Səudiyyə Ərəbistanında xidmətlərin və hotellərin qiymətlərinin bahalaşması ilə əlaqədardır.\nBuna baxmayaraq əksəriyyət düşünür ki, ziyarətə bu qədər pul verməkdənsə, hansısa kasıba, və ya köməyə ehtiyacı olana əl uzatmaq daha böyük savabdır.\nGununsesi.org-un xəbərinə görə, Dini Qurumlarla İş üzrə Dövlət Komitəsinin keçmiş sədri, dinşünas alim Rafiq Əliyev “Yeni Sabah”a açıqlamasında qeyd edib ki, bu cür düşüncələr yanlışdır:\n“Həccə gedib gəlmək imkanı olan və bunu yerinə yetirməyən insan müəyyən mənada günah işlətmiş olur. Ziyarət pulu baha olduğu üçün bu il getmək istəməyənlər gələn il gedə bilərlər. Amma bu ziyarət üçün yığdığı pulu insanlara xərcləyib, onların vəziyyətini yaxşılaşdırmaq, əl uzatmaq Həcci əvəz etmir.\nAdətən biz Ramazanda deyirik ki, başqasına yemək vermək, üç-dörd nəfərə kömək etmək bir gün oruc tutmağın qəzasını ortadan götürür. Lakin Həccə yığılmış pul elə onun üçün də xərclənməlidir. Əgər yoxdursa, pul saxlayırsan, onu artırırsan və imkan olan kimi ziyarət edirsən. Həcci əvəz edəcək ikinci prosedur yoxdur”.\nR.Əliyev qeyd edib ki, bir neçə dəfə Həccə gedən adamlar izafi xərc edirlər:\n“Digər tərəfdən Məhəmməd peyğəmbər ömrü boyu Həcc ziyarətində cəmi bir dəfə olub. Bir neçə dəfə ziyarətə getmək insanlara daha çox bəraət qazandırardısa, onların günahlarını yuyardısa, peyğəmbər də dəfələrlə bunu edərdi. Dini nöqteyi-nəzərdən Həccə bir dəfə getmək kifayətdir. Qalanlar hamısı izafi xərclərdir. Nə olsun 5 dəfə Həccə getmisən? Bunu edə bilərsən, amma gəlib başqa elə bir iş görərsən ki, hamısı ortadan çıxar. 5-6 dəfə Həccə getmək üçün birincisi pul lazımdır. Bu gün halal pul yığıb, ildə 7 min manat verərək ziyarət etmək çox çətindir. Nəzərə almaq lazımdır ki, halal pulla getməyəndə Həcc ziyarəti də qəbul edilmir. Əgər dəfələrlə ziyarət etməyi mənəvi rahatlığın təmini kimi düşünürlərsə, elə birinci Həccdən sonra onu qazanırsan. Həmin rahatlıq daxilində, şüuraltında qalır, sənlə Allah arasındakı münasibətlərin tənzimlənməsində xeyrinə nəsə deyir. Mən adam tanıyıram ki, 10 dəfə Həccə gedib. Onların bəziləri başqa məqsədlər üçün gedirlər – ticarət, özünü kimlərə göstərmək və.s. Həccə getməyin halal pulu var. Amma biz bu gün maaşımızla Həccə gedə bilərikmi? Mən şəxsən hər il gedə bilmərəm. Halbuki 1200-1300 manat pul alıram. Hər il Həcc ziyarəti etmək bir az şübhəli kimi görünür”.


Mir Şahin "nurçu deputatlar"dan danışdı\n28 Fevral 2014 10:54\nVitse-prezident M.Ağayev Publika.Az-a açıqlamasında deyib: "Mənim bildiyimə görə Qənirə Paşayeva ANS-i məhkəməyə verəcəyi barədə hər hansı bəyanat verməyib. O, deyib ki, onun haqqında yalnış məlumat verən ilkin qaynaqları hüquq mühafizə orqanlarının köməyilə axtarmaq istəyir. Hesab edirəm ki, bu da onun haqqıdır".\nBu adamlar bu və ya digər səbəblərdən ya danışıblar, ya da danışmaq istəməyiblər. Müxbir də bu məlumatın efirə onların bildirdiyi və bildirmədiyi mövqelərlə getməsini təmin edib. Buna görə də kimlərinsə ANS-də hər hansı qərəz axtarmaq və güya məqsədli şəkildə bunu işıqlandırmasını düşünməyə heç bir əsas görmürəm. Jurnalist öz fəaliyyətini yerinə yetirib.\nO ki, qaldı cəmiyyətdə mövcud olan bu və ya digər məsələnin aydınlaşmasına, adları çəkilən şəxslərin özləri maraqlı olmalıdır ki, onların barələrində yayılamış informasiyalara aydınlıq gətirilsin. Əgər onlar bu məlumatların aydınlaşdırılmasında maraqlı olmadıqlarını bu və ya digər şəkildə göstərirlərsə, buna görə mətbuatı günahlandırmaq doğru deyil".\nXatirladaq ki, millət vəkili Qənirə Paşayeva nurçu təriqətinə bağlı olan millət vəkilləri haqda ANS-də gedən süjetdə adının hallanmasına AzNews.az-a açıqlamasında münasibət bildirərkən deyib: "ANS televiziyasının yoxlanılmadan, dəqiq mənbəyi olmadan bu məsələ ilə bağlı süjetdə mənim adımı hallandırmasına çox təəssüf edirəm. Bu cür absurd fikirləri cəmiyyətə təqdim edilməsinə həm də üzülürəm.\nHeç bir təriqətin üzvü deyiləm və bu barədə də söhbət gedə bilməz. Məni tanıyanlar çox yaxşı bilir ki, belə iftiralar mənə yapışmaz. Bakıya qayıtdıqdan sonra bu məlumatın ilkin mənbəyi və bizim rəyimiz alınmadan məlumatın yayılması ilə bağlı məsələni ciddi araşdırıb, xəbəri yayanlarla bağlı hüquq çərçivəsində tədbirlər görəcəm.\nÇünki hər hansı bir saytın və ya mənbənin doğru olmayan xəbərləri üzərindən belə bir reportajda adım hallandırılıb. Doğrudur, mənim bu xəbərləri təkzib etməyimlə bağlı mövqeyimi versələr də, bu cür fakta əsaslanmayan süjet məni ciddi şəkildə üzdü. Onu da qeyd edim ki, jurnalistika prinsipləri baxımından da bu, düzgün deyil. Mətbuat fakta əsaslanmayan, yoxlanılmamış məsələni yaya bilməz".


Mövcud olan E-POÇT adresi qeyd olunmalıdır\nŞifrələr Fərqli ola bilməz !\nŞifrə 6 simvoldan yuxarı olmalıdır\nQeyd olunan şifrə təkrar yazılmalıdır\nAd qeyd olunmalıdır\nSoyad qeyd olunmalıdır\nƏlaqə nömrəsi qeyd olunmalıdır\nAşağıda göstərilən təhlükəsizlik kodu daxil edilməlidir\nSizlərə daha keyfiyyətli və sürətli xidmət göstərmək məqsədilə onlayn bilet satış sistemimizi yeniləyirik. Bununla bağlı rəy və təklifləriniz üçün bizimlə əlaqə saxlaya bilərsiniz.\nDiqqətiniz bizim üçün önəmlidir!\nMəlumat üçün tel:\nTexniki dəstək üçün tel:\nBilet alışını uğurla həyata keçirmək, həmçinin şəxsi kabinetdən effektiv istifadə etmək üçün bu qaydaları sonuna qədər oxumağınızı tövsiyyə edirik!\n“Azərbaycan Dəmir Yolları” QSC öz müştərilərinə plastik kartlardan istifadə etməklə internet vasitəsi ilə Onlayn rejimində ölkədaxili və beynəlxalq istiqamətlərdə hərəkət edən sərnişin qatarlarına gediş sənədlərinin (biletlərin) alınması üçün elektron xidmətlər təklif edir.\nBu istifadə qaydasında işlədilən terminlər aşağıdakılardır:\n-\tGediş tarixi : Qatarın marşrut üzrə başlanğıc stansiyadan hərəkətə başladığı tarixdir.\n-\tMinik tarixi : Sərnişinin gediş stansiyasından qatara minəcəyi tarixdir.\n-\tMinik vaxtı : Sərnişinin gediş stansiyasından qatara minəcəyi vaxtdır (yerli vaxtla göstərilir).\n-\tÇatma tarixi : Sərnişinin təyinat stansiyasına çatma tarixidir.\n-\tÇatma vaxtı : Sərnişinin təyinat stansiyasına çatma vaxtıdır (yerli vaxtla göstərilir).\n-\tİstifadəçi : Onlayn rejimdə bilet almaq istəyən müştəridir.\nMüştərilər istər qeydiyyatdan keçərək, istər də qeydiyyatsız olaraq bilet sifarişi edə bilərlər. Qeydiyyatdan keçmiş müştərilər digərlərindən fərqli olaraq şəxsi kabinetə malik olacaq və aşağıdakı üstünlüklərdən yararlana biləcəklər:\n-\tŞəxsi kabinetdə istənilən sayda sərnişin profili düzəldərək bilet alışı vaxtı sərnişin məlumatları olaraq bu profildən istifadə edə biləcək. Bu da istifadəçiyə sərnişin məlumatlarını daha tez daxil etməklə qısa vaxta bilet almasına imkan verəcək;\n-\tDaha əvvəl aldığı bütün biletlər barədə məlumatları görə biləcək;\n-\tOnlayn olaraq alınmış və çap edilməmiş biletləri heç bir kassaya yaxınlaşmadan şəxsi kabinetdən geri qaytara biləcək.\nVeb-saytın köməyi ilə Siz istər ölkə daxilində, istərsə də ölkədən kənara hərəkət edən sərnişin qatarlarının hərəkəti istiqamətində marşurut üzrə istənilən təyinat məntəqəsinə gediş üçün yer sifariş edə bilərsiniz.\nİnternet vasitəsi ilə bilet sifarişi qatarın minik stansiyasından yola düşməsinə 3 saat qalmışadək aparılır.\nOnlayn bilet satışı sistemində aşağıda qeyd olunan əməliyyatlar aparılmır\t:(Bu əməliyyatlar üçün sərnşinlərdən “Azərbaycan Dəmir Yolları” QSC-nin bilet kassalarına müraciət etmələri xahiş olunur.)\n- xırda ev heyvanlarının və baqajın daşımalarının sənədləşdirilməsi.\nİnternet vasitəsi ilə bir istiqamətdə maksimum bir istiqamətə 4 yer, gediş-qayıdış olduqda 8 yer sifariş oluna bilər.\nOnlayn vasitəsilə gediş bileti sifariş etdikdə etibarlılıq müddəti bitmiş şəxsiyyət vəsiqəsindən və xarici pasportdan istifadəyə yol verilmir.\nİnternet vasitəsi ilə sifariş verilmiş və gediş haqqı plastik kartla ödənilmiş biletlər qatarın minik stansiyasından yola düşməsinə 1 (bir) saat qalmışadək şəxsiyyəti təsdiq edən sənəd (bilet sifarişində qeyd olunan) və tranzaksiya kodu “Azərbaycan Dəmir Yolları” QSC-nin bilet kassalarına təqdim olunmalıdır. Təqdim olunmuş sənəd(lər)dəki məlumatlar kassir tərəfindən yoxlanıldıqdan sonra bilet çap olunaraq sərnişinə verilir. Anlaşılmamazlıq yaranmaması üçün vaxtında bilet kassasına müraciət etməyiniz xahiş olunur. İnternet vasitəsi ilə sifariş olunmuş yerlərin başqasının adına dəyişdirilməsi hallarına yol verilmir. Yadda saxlamaq lazımdır ki, sərnişinin qatara minməsinə yalnız öz adına sənədləşdirilmiş biletlə icazə verilir.Bileti və şəxsiyyətini təsdiq edən sənədi vaqon bələdçisinə təqdim etdikdən sonra sərnişinin qatara minməsinə icazə verilir.\nQeydiyyatdan keçməmiş istifadəçilər onlayn qaydada sifariş etdikləri bileti yalnız kassadan geri qaytara bilərlər. Həmçinin qeydiyyatlı və qeydiyyatsız olmasından asılı olmayaraq onlayn qaydada alınmış bilet çap edilmiş olarsa yenə də ancaq kassadan geri qaytarıla bilər. Yalnız qeydiyyatdan keçmiş istifadəçilər onlayn olaraq aldıqları bileti çap etdirmədikləri halda şəxsi kabinetdən geri qaytara bilərlər. Bütün hallarda biletlərin geri qaytarılması “Geri qaytarma qaydaları”na uyğun olaraq həyata keçirilir. Müştəriyə geri qaytarılacaq məbləğ beynəlxalq qaydalara müvafiq olaraq geri qaytarılmanın sənədləşməsi aparıldığı vaxtdan 7-30 təqvim günü ərzində alış vaxtı ödəniş olunmuş bank hesabına köçürülür.\nOnlayn qaydada bileti satışı aşağıdakı mərhələlərdən ibarətdir:\n-\tİlkin sorğu;\n-\tQatar və vaqon tipinin seçilməsi;\n-\tSərnişin məlumatlarının daxil edilməsi;\n-\tYer seçimi;\nBu mərhələdə mütləq ilkin sorğu forması üzərində olan aşağıdakı sahələr üzrə seçimlər edilməlidir:\n-\tHaradan (gediş stansiyası);\n-\tHaraya (təyinat stansiyası);\n-\tİstiqamət (bir istiqamət və ya gediş qayıdış);\n-\tGediş tarixi (gediş-qayıdış seçildikdə həmçinin qayıdış tarixi);\n-\tSərnişin sayları (böyüklər, uşaqlar, körpələr);\n-\tQaydalarla ilə razılaşma.\nOnlayn vasitəsi ilə bilet alışını həyata keçirmək üçün ilk öncə Haradan (gediş) və Haraya (təyinat) stansiyaları seçilir;\nBu zaman stansiya adını tam olaraq və ya bir neçə hərfini yazmaqla lazım olan stansiyanı daha tez tapmaq olar.\nStansiya adlarının arasındakı “əks istiqamətli oxlar” işarəsi ilə qeyd olunmuş düyməni basmaqla seçilmiş gediş və təyinat stansiyalarının yer dəyişməsini etmək olar;\nİstiqamət olaraq “Bir istiqamət” (qeyd olunmuş istiqamət üzrə yalnız gediş istiqamətində mövcud olan seçimlər təqdim olunacaq) və yaxud “Gediş-qayıdış” (qeyd olunmuş stansiyalar üzrə gediş və qayıdış istiqamətlərində mövcud olan seçimlər təqdim olunacaq) seçilə bilər;\nİstiqamət olaraq “Bir istiqamət” seçilərsə yalnız “Gediş tarixi”-nin, “Gediş-qayıdış” seçilərsə əlavə olaraq “Qayıdış Tarixi”-nin də seçilməsi zəruridir.\nGediş tarixi və Qayıdış tarixi bölmələrində açılan təqvimdən qatarın başlanğıc stansiyadan yola düşmə tarixi (gün) seçilir;\nSərnişinlərin sayı təqdim olununmuş yaş qruplarına uyğun bölmələrdə qeyd olunur. Burada edilməsi mümkün olan seçimlər barədə ətraflı məlumat üçün “Sifarişlərin sənədləşdirilməsi və biletlərin alınması qaydaları” ilə tanış ola bilərsiniz;\nİnternet vasitəsi ilə sifarişlərin qəbulu prosedurlarını yerinə yetirərkən anlaşılmamazlıqların yaranmaması üçün sifarişlərin sənədləşdirilməsi və biletlərin alınması Qaydaları ilə mütləq qaydada tanış olmağınız vacibdir. Alışı davam etdirə bilmək üçün “QAYDALAR ilə razıyam” seçim qutusu mütləq işarələnməlidir.\nSeçimlər tamamlandıqdan sonra Bilet axtar düyməsi basılır.\nQATAR VƏ VAQON TİPİ\nBu mərhələdə İLKİN SORĞU mərhələsində edilən seçimlərə uyğun olaraq hər bir gediş tarixində mövcud olan aşağıdakı məlumatlar istifadəçiyə təqdim olunur:\n-\tqatar haqqında məlumatlar (qatarın nömrəsi, marşrutu);\n-\tqatardakı vaqon tipləri üzrə boş yerlərin ümumi sayı;\n-\tqatardakı vaqonların (boş yeri olan) hər biri üzrə boş yerlərin sayı;\n-\tdaxil edilmiş sərnişin sayına uyğun biletin maksimum qiymətinin (Yerli istiqamətdə hərəkət edən qatarların plaskart və kupe vaqonlarında yuxarı yerlər seçildikdə bu qiymət azala bilər) cəmi məbləği;\n-\tminik vaxtı;\n-\tçatma vaxtı.\nƏgər sorğu nəticəsində tapılan qatarda olan boş yerlərin ümumi sayı müştərinin İLKİN SORĞU mərhələsində seçdiyi böyük və uşaq sərnişinlərin sayının cəmindən az olarsa onda həmin qatar müştəriyə təqdim olunmur. Həmçinin, əgər sorğu nəticəsində tapılan qatardakı vaqon hər hansı tipi üzrə boş yerlərin ümumi sayı müştərinin İLKİN SORĞU mərhələsində müştərinin seçdiyi böyük və uşaq sərnişinlərin sayının cəmindən az olarsa onda həmin vaqon tipi müştəriyə təqdim olunmur.\nBu mərhələ ilk təqdim olunduqda gediş tarixi (əgər İLKİN SORĞU mərhələsində istiqamət olaraq “Gediş-qayıdış” seçərsə, həmçinin qayıdış tarixi) olaraq müştərinin İLKİN SORĞU mərhələsində daxil etdiyi tarix(lər) seçilmiş olur.\nBaşqa gediş (qayıdış) tarixi seçildikdə digər məlumatlar həmin tarixə uyğun olaraq yenilənir.\nGediş üçün təqdim olunan qatar və vaqon tiplərindən biri seçilir.\nHəmçinin, əgər İLKİN SORĞU mərhələsində istiqamət olaraq “Gediş-qayıdış” seçilibsə, qayıdış üçün də təqdim olunan qatar və vaqon tiplərindən biri seçilir.\nSeçimin daha dəqiq olması üçün vaqon tipinin altında yerləşən siyahıdakı vaqonlarda olan yerlərin cari statusuna vaqon siyahısının sol tərəfində olan “göz”\tişarəsi olan düyməni sıxmaqla baxmaq olar.\nNövbəti mərhələyə keçid almaq üçün “İRƏLİ” və yaxud geriyə qayıtmaq üçün uyğun olaraq “GERİ” düyməsini sıxmaq lazımdır.\nSƏRNİŞİN MƏLUMATLARININ DAXİL EDİLMƏSİ\nBu mərhələdə İLKİN SORĞU mərhələsində daxil edilmiş sərnişin sayılarına müvafiq olaraq açılan sərnişin məlumatlarının daxiletmə formasının köməyi ilə bilet alınacaq sərnişinlərin məlumatları daxil olunur. Böyük və uşaq sərnişinlərin məlumat daxiletmə formasınının üst tərəfində “BÖYÜK” və “UŞAQ” sözləri və bu sözlərdən sonra mötərizə içərisində “SƏRNİŞİN” sözü və şərti olaraq sərnişinlərin 1-dən başlamaqla nömrəsi yazılır. Sərnişin məlumatları daxil olunarkən onları böyük və uşaq olanları müvafiq daxiletmə formalarına doldurulması zəruridir.\nSərnişin məlumatları doldurarkən diqqətli olmaq vacibdir;\nDaxil edilən məlumatların doğruluğuna görə müştərinin özü cavabdehdir;\nMəlumatlar şəxsiyyəti təsdiq edən sənədə uyğun qeyd olunmalıdır;\nSərnişinin ad və soyadı yerli istiqamətdə hərəkət edən qatarlara bilet alarkən Azərbaycan dilində, beynəlxalq istiqamətdə hərəkət edən qatarlara bilet alarkən isə ingilis dilində pasportda göstərilən formada yazılmalıdır;\nKörpə məlumatlarını “Körpəni əlavə et” düyməsini basdıqda açılan pəncərədə daxil etmək mümkündür. Körpənin qeydiyyatı həmin sərnişin üzərində aparılır;\nDoğum tarixini daxil edilərkən ilk öncə il daha sonra ay və gün seçilməlidir;\nŞəxsi kabiletinə daxil olmuş qeydiyyatlı istifadəçilər sərnişin məlumatlarını daxil etmək üçün əvvəlcədən şəxsi kabinetində daxil etdiyi sərnişin profillərindən də istifadə edə bilərlər. Bunun üçün məlumat daxiletmə formasının yuxarısında olan “BÖYÜK (SƏRNİŞİN X)” yazısının üzərinə basdıqda açılan siyahıdan hər hansı bir sərnişini seçmək kifayətdir. Profil siyahısındakı sərnişinlər həmin formanın yaş qrupu kateqoriyasına (böyük, uşaq, körpə) uyğun olaraq gətirilir;\nProfil siyahısından hər hansı sərnişin seçildikdən sonra onun məlumatlarında edilən redaktəni formanın yuxarısında olan “Yadda saxla” düyməsini sıxmaqla yadda saxlamaq da olar;\nHəmçinin şəxsi kabinetə daxil olmuş istifadəçilər sərnişin məlumatlarını daxil etdikdən sonra formanın yuxarısında olan “Yadda saxla” düyməsini sıxmaqla bu məlumatları şəxsi kabinetdə sərnişin profili olaraq da yadda saxlaya bilər;\nSərnişin məlumatlarının daxil edilməsi mərhələsi tamamlandıqdan sonra “İrəli” düyməsini sıxmaqla YER SEÇİMİ mərhələsinə keçmək olar.\nBu mərhələdə İLKİN SORĞU mərhələsində daxil edilmiş sayılara və SƏRNİŞİN MƏLUMATLARININ DAXİL EDİLMƏSİ mərhələsində də məlumatları daxil edilmiş böyük və uşaq sərnişinlər üçün yer seçilir;\nBu mərhələdə seçilmiş yerlər ÖDƏNİŞ mərhələsinə keçənə qədər müştəri üçün rezerv olunaraq sorğuya salınmır. Ona görə də bu mərhələni mümkün qədər tez vaxta tamamlayıb ÖDƏNİŞ mərhələsinə keçməyiniz məsləhət görülür. Çünki seçdiyiniz yer(lər)i Sizinlə eyni vaxta başqa müştəri də seçib və Sizdən əvvəl ÖDƏNİŞ mərhələsinə keçərsə, Siz ÖDƏNİŞ səhifəsinə keçdikdə seçdiyiniz yerlərin artıq başqası tərfindən seçildiyi barədə xəbərdarlıq alıb, təkrar bu mərhələyə qaytarılacaqsınız;\nİLKİN SORĞU mərhələsində edilmiş istiqamət seçimindən asılı olaraq yalnız gediş və ya həm gediş, həm də qayıdış istiqaməti üçün bütün böyük və uşaq sərnişinlərə yer seçilməsi zəruridir;\nVaqon nömrələri olaraq müştərinin QATAR və VAQON TİPİNİN SEÇİLMƏSİ mərhələsində seçdiyi vaqon tipindəki bütün vaqonlar müştəriyə təqdim olunur. Hər bir vaqonu seçdikdə həmin vaqonda olan yerlərin vizual forması müştəriyə təqdim olunur;\nVizual formada seçilə bilən boş yerlər yaşıl rəngdə göstərilir;\nSeçəcəyiniz yerin üzərinə basdıqda yer təhkim olunmamış böyük və uşaq sərnişinlərin adları olan siyahıdan sərnişinin adını seçərək yeri həmin sərnişinə təhkim etmək lazımdır;\nYer təhkim olunduqda həmin yerin rəngi yaşıl rəngdən göy rəngə dəyişir və həmin sərnişin adı növbəti yer seçimin də təqdim olunan böyük və uşaq sərnişinlərin adlarından ibarət olan siyahıdan çıxarılır;\nKompüterdən bilet alarkən siçanın işarənini seçilmiş yerin üzərinə gətirdikdə həmin yerin kimə təhkim olunduğu göstərilir; (Mobil qurğularda siçanın işarəsi olmadığı üçün bunu görmək mümkün deyil)\nBir neçə sərnişinə yer seçərkən yerləri müxtəlif vaqonlardan da seçmək mümkündür;\nYer təhkim olunmuş sərnişinə başqa yer seçmək üçün əvvəlcə seçilmiş yeri azad etmək daha sonra yeni yeri seçmək lazımdır;\nƏvvəlcə seçilmiş yeri azad etmək üçün həmin yerin üzərinə basmaq kifayətdir;\nYER SEÇİMİ mərhələsi tamamlandıqdan sonra “İrəli” düyməsi sıxılmalıdır.\nBu mərhələdən etibarən istifadəçilərin qeydiyyatdan keçməsinə və şəxsi kabinetə girişinə icazə verilmir.\nBu mərhələdən etibarən satışı tamamlamaq üçün 3 (üç) dəqiqə vaxt limiti verilir. Satışı sonlandırmaq üçün ayrılmış vaxt limiti bitdikdən sonra sistem müştərini YER SEÇİMİ mərhələsinə geri qaytarır;\nÖdəniş prosesinə, ödəniş sistemlərindən birini seçməklə davam etmək lazımdır;\nSeçilən ödəniş sisteminin təqdim etdiyi kart məlumatlarını daxiletmə formasında kart məlumatlarını yazaraq “Ödə” və yaxud “Approve” düyməsinə basaraq ödənişə davam etmək lazımdır.\nKart məlumatları daxil edildikdən sonra ödəniş sistemindən xəta baş verməsi haqqında məlumat alınarsa, əgər müştəriyə ayrılan 3 dəqiqəlik vaxt limiti bitmiş olarsa müştəri yenidən YER SEÇİMİ mərhələsinə geri qaytarılır, əgər müştəriyə ayrılan 3 dəqiqəlik vaxt limiti bitməmiş olarsa bu zaman müştəri təkrar ödəniş edə və ya digər ödəniş sistemini seçərək davam edə bilər.\nHəmçinin hər hansı texniki səbəblərə görə ödəniş sistemi müştərinin hesabından pulu çıxmasına baxmayaq satış tamamlana bilməzsə müştəri yenidən YER SEÇİMİ mərhələrinə qaytarılır, müvafiq yoxlamlardan sonra isə müştərinin hesabından alınmış pul geri qaytarılır.\nMüştəri bu mərhələdə etibarən artıq “Geri” düyməsindən istifadə etməklə əvvəlki səhifəyə qayıda bilmir. Bunun əvəzinə bu mərhələdə istənilən vaxt “Satışı sonlandır” düyməsinə basaraq ödəniş etmədən bilet alış prosesini yekunlaşdıra bilər.\nBu mərhələdə alınan bilet məlumatlarını elektron poçt ünvanına göndərmək, çap etmək və yaxud yadda saxlamaq mümkündür.\nƏgər bir dəfəyə bir neçə sərnişinə bilet alınarsa bu biletlərin hər birini ayrı elektron poçt ünvanına göndərməklə yanaşı bütün malumatları bir elektron poçt ünvanına da göndərmək mümkündür.\nŞəxsi kabinetə daxil olmuş istifadəçilər bu mərhələyə çatdıqda buradakı imkanlardan istifadə etməsələr də, bütün bilet məlumatları avtomatik olaraq onların qeydiyyat vaxtı daxil etdikləri elektron poçt ünvanına göndərilir.\nƏməliyyatları bitirdikdən sonra “Yeni Bilet Alışına Keç” düyməsinə basaraq təkrar bilet satışına keçmək mümkündür.\nOnline satış sistemi vasitəsi ilə qeydiyyatlı və qeydiyyatsız satış etmək mümkündür;\nQeydiyyatsız satış edərkən satış məlumatları yadda saxlanılmır. Lakin, qeydiyyatlı istifadəçilər sistemə Giriş etdikdən sonra edilən hər bir satış məlumatları şəxsi kabinetdə qeyd olunur;\nQeydiyyat və şəxsi kabinetə Giriş düymələri səhifənin yuxarı sağ tərəfində yerləşir;\nQeydiyyatdan keçərək şəxsi kabinetə Giriş etmək mümkündür;\nQeydiyyatdan keçmək üçün Qeydiyyat düyməsi basılır və daha sonra qeydiyyat pəncərəsində tələb olunan bölmələr doldurulur;\nQeydiyyatdan keçdikdən sonra qeyd olunan email ünvanına təsdiq məktubu göndərilir. Email-ə daxil olaraq, həmin məktubdakı link-ə daxil olaraq qeydiyyatı təsdiqləmək lazımdır;\nİstənilən mərhələdə Qeydiyyatdan keçmək və Şəxsi kabinetə Giriş etmək mümkündür.\nƏsas menyudan sistemə Giriş etdikdən sonra Şəxsi Kabinet düyməsinə basaraq Şəxsi Kabinetə giriş etmək mümkündür;\nŞəxsi Kabinetdə İstifadəçi məlumatları, Profillər, Biletlərim və Şifrə dəyişdirmə bölmələri mövcuddur;\nİstifadəçi məlumatları bölməsində Qeydiyyatdan keçərkən daxil edilən məlumatlar əks olunur;\nİstifadəçi məlumatlarını dəyişdirmək mümkündür;\nHər hansı bir dəyişiklik etdikdən sonra Yadda saxla düyməsi basılır və daxil olma şifrəsini qeyd edərək dəyişikliklər Təsdiq olunur;\nProfillər bölməsində bilet alışında profillərdən seçərək avtomatik doldurulmasını istədiyiniz sərnişin məlumatlarını saxlaya bilərsiniz\nProfil üzərində dəyişiklik etmək üçün hər profilin sağında 3 (üç) nöqtə işarəsi basılır və daha sonra Redaktə et və ya Sil düymələrindən biri seçilərək müvafiq əməliyyat həyata keçirilir;\nRedaktə et bölməsində profildəki sərnişin məlumatları üzərində istənilən dəyişikliklər edilir və sonda Təsdiq et düyməsi basılır;\nYeni profil əlavə etmək üçün Yeni Profil Əlavə Et düyməsi basılır, pəncərəyə yeni profil üçün sərnişin məlumatları daxil edilir və Əlavə Et düyməsi basılaraq əlavə edilir;\nƏlavə olaraq bilet alışını həyata keçirərkən sərnişin məlumatları bölməsində məlumatları Yadda saxla işarəsini basaraq yeni profil əlavə etmək mümkündür. Bunun üçün öncə sistemə giriş etmək vacibdir.\nBiletlərim bölməsində alınan biletlərin məlumatları qeyd olunur.\nBilet məlumatların üzərinə basaraq alınan biletin ətraflı məlumatlarına baxış etmək mümkündür;\nÇap işarəsi basılaraq bilet məlumatlarının çapı həyata keçirilir.\nŞifrə dəyişdirmə bölməsində şifrənin dəyişdirilməsi həyata keçirilir.\nÖncə mövcud olan şifrə qeyd olunur, daha sonra yeni şifrə qeyd olunur və yeni şifrənin təkrarı qeyd olunduqdan sonra Yadda saxla düyməsi basılaraq köhnə şifrənin yeni şifrə ilə əvəz olunması həyata keçirilir.\n© 2017 Azərbaycan Dəmir Yolları QSC (+99412) 499 45 15 / 499 48 60 ticket@ady.az


Mövsümi istilər koronavirusu yox edəcək? - AÇIQLAMA - xanimlar ucun qadin xeberleri\nHazırda şimal yarımkürəsində yay ayları başlayır və hava isinir. Buna baxmayaraq, Azərbaycanda virusun yayılması çoxalır.\nMilli.Az oxu.az-a istinadən xəbər verir ki, bunu REACT-C19 layihəsinin ilkin nəticələrinə dair keçirilən mətbuat konfransında Ümumdünya Səhiyyə Təşkilatının Azərbaycandakı nümayəndəsi Hande Harmancı bildirib.\nO qeyd edib ki, Rusiyada da çox sayda yeni virusa yoluxma aşkarlanıb:\n"Virusun üzərinə günəş düşsə, uzun müddət yaşamaz, amma isti havada necə olacaq, bunu gözləməliyik. Hazırda bildiyimiz budur ki, mövsümi isti havalar virusu yox etməyə də bilər".\n"Buna görə də insanlar əl gigiyenasına, sosial məsafəyə diqqət edilməlidir, maska taxmalıdır", - Hande Harmancı qeyd edib.\nXəbərlər Baxılıb: 851 Tarix: 22 may 2020\nsonxeber.az toy gecesi toy makiyaji sekilleri gözəllik məhsulları sərxan kərəmoğlu dadlı yemək səfər duası pnevmoniya xesteliyi kosmetika bananla sac masqasi saglamliq haqqinda meseller


“Qan yoxdu” hekayəsinin müəllifi, dostum Ahmet Yıldıza\nSəbahəddin Yəhya Sührəverdi\nAkademik sehirbaz idi.\nUşaqlıqda əmisi həm kəndirbazlıq edərdi, həm pəhlivandı, həm də sehirbazlıqla məşqul olardı. Atası erkən öldüyündən onu da yanına almış, öz peşəsini qardaşı oğluna da öyrətmişdi ki, evə çörəkpulu gətirsin. O çağacan ki, uşaq dərsdən soyumağa başladı. Onda anası (o kitabxanaçı idi) əmisi ilə dalaşmış, oğlunun qulağından tutub evə gətirmiş, hədələmişdi:\n-Mən özüm çörəyimizi pis-yaxş qazana bilirəm hələ ki! Sən, məktəbə get, oxu, adam ol!\nO da anasının sözündən çıxmamış, oxuyub alim olmuşdu.\nAmma bu illər ərzində sehrbazlığı canından çıxarda bilmədi. Yeri gələndə elmin gözünə də qatdı bu peşəni. Əslində, onun canında varmış sehrbazlıq. Əmisinin yüz əziyyətlə hazırladığı nömrəni – məsələn, papağın altına yumurta qoyub cücəyə döndərməyi, həmin cücəni təkrar yumurtaya çevirib onu orta sırada oturanlardan birinin cibindən çıxartmağı – bircə anda göstərə bilirdi… Məşhur bir ailənin övladı olan aspirant qızı hipnozla pişiyə “çevirmiş”, sonra da başını sığallaya-sığallaya özünə aşiq etmişdi. Çox-çox sonralar o qız and içirmiş ki, mən hələ indi də hərdən çaşıb özümü pişik hesab edirəm. Elə ki bu hipnozdan ayıldım, həmin illüzionist alimlə bərabər, ömürlük pişik olmağın daşını atdım...\nHə, onun bir fobiyası vardı - ən çox istədiyi adamların onu tərk edəcəyindən qorxardı. Ona görə onları pişiyə… Amma bu barədə az sonra…\n(Bir dəfə aspirant olanda akademiyada yen il axşamı o bir nömrə göstərdi. 500 səhifəlik qalın kitabın içərisindən salondakı hər hansı bir adamın oxuduğu cümləni dərhal tapdı. Onda akademiyanın prezidentinə maraq güc gəldi: o da bu kitabdan bir cümlə işarələdi. Bir göz qırpımında düzgün cavab hazır oldu! Bundan sonra prezident pələng cəsarəti ilə səhnəyə atılan oğlanı yanına çağırmış, başını tumarlayaraq demişdi: “Yaxşıdır, əladır! Yeni il şənlikləri bitən kimi yanıma gələrsən…”\nElə o nömrədən sonra başına çəkilən tumar oğlanın taleyini dəyişdi. Prezident onu özünə köməkçi təyin etdi.\nAkademiya ovcunun içində idi. Gənc yaşlarında elmlər namizədi, elmlər doktoru oldu, adı SSRİ-nin hörmətli alimləri ilə yanaşı çəkildi… Amma o tumar daha bir iş gördü: pələng cüssəli, pələng cəsarətli bu oğlan pişik kimi müti, pişik kimi qorxaq birinə çevrildi. Yaxşı ki, əmisinin öyrətdiyi sehrbazlığı onu tərk etmədi. Həm müti, həm sehrbaz olmaq onun işinə yaradı əslində.)\nAkademik olanacan yüz kitabı vərəqləyib içindən bir kitab çıxartmağı, bir kitabı dartıb uzadıb üç kitab eləməyi, son dönəmlərdə isə elmi rəhbəri olduğu bir istedadsız aspirantı, yaxud indiki dillə desək magistri püfləyib fəlsəfə doktoruna çevirməyi, yaxud tərsinə, bir istedadlı fəlsəfə doktorunu pisikdirib plagiatçı damğası vurmağı an məsələsi idi. Sehr onun əlindəydi. Əlini bircə dəfə birinin üstünə çəkdimi? Məsələ bitirdi…\nHətta söz gəzirdi ki, təzəlikcən Akademikin kabinetində saxladığı Ala pişik (bu çağacan yüzlərlə belə pişiyi yemləyib işlətmiş, sonra qovmuşdu) vaxtilə telli-birçəkli bir şairmiş. Daha dəqiqi, şair-magistr. Və bir gün Akademikin bığının altından necə keçirsə, kişi çox istədiyindən əlinin qüdrətini unudub, çəkib telli gədənin başına. O, bu! Gədə dönüb pişiyə… Özü də Ala pişik!\nİndi ha çalışır, vuruşur, onu əvvəliki halına döndərə bilmir. Hətta iş o yerə gəlib çatır ki, gədə-pişik gənc arvadıyla yatıb-duranda onun istəyini lazımınca ödəyə bilmir (iraq olsun, pişiyin qadınla yatmasını heç təsəvvür edə bilmirəm?!), axırda gənc qadın boşanır ondan.\nSöz gəzirdi ki, gədə pişik o qədər çox içirmiş ki, böyrəkləri sıradan çıxıbmış, bir saatdan bir tualetə qaçırmış. Arvadı, əslində ona görə boşanıb – sidiyini saxlaya bilmirmiş… Hətta gecələr yerini də isladırmış… İraq olsun...\nHəəə, orda qaldıq ki, akademik əlini çəkmişdi telli gədənin üstünə - peyqəmbər pişiyin üstünə çəkən kimi (yenə iraq olsun) – gədə olmuşdu pişik...\n(Mən onun pişik olmayan çağlarını görmüşdüm. And olsun o müqəddəs pişiyə toxunan ələ ki, onun gözləri pişik gözü kimi parıldayırdı! Üzü eyzən pişik üzü idi ki, durmuşdu. Bığı… Yox bığı yox idi, amma pişik kimi cırmaq atmağı, bəzən yazıq-yazıq miyoldasa da, birdən hovuru qalxan dişi pişik kimi bağırmağı vardı. Bu misalı elə bil onunçün demişdilər: pişiyi də qayıranda gərək elə qayırasan ki, adamın üzünü çırmaqlamaya…)\nAkademik üçün telli gədə - Ala pişik həm də bir daş idi – soyuq silah timsalı. Əlinə götür, at düşməninə, boya al-qanına. Amma yooox, o həm də bir sehrbaz idi axı. O bu kəpirli qaya parçasını (tumara yatan, çay daşı kimi sürüşkən olsa da, daxilən bu pişik-gədə kəpirli bir qaya parçasıydı, dəydimi qan çıxartmalıydı) özü atmazdı. Məsələn, bir dosentin əli ilə ağzına qan alan professora atardı, elə həmin o başı çapılan professorun əli ilə akademiyanın öndəgedən müxbir üzvünə tullayardı, ortabab bir yazıçının əlinə verib Akademikə baş əyməyən xalq yazıçısına çırpardı...\n(Akademik pişiklərin dünya tarixindəki yerinin təkcə Peyqəmbərlə məhdudlaşmadığını bilirdi. O bilirdi ki, orta əsrlərdə Avropada yanlış olaraq pişikləri qırıblar. Papa xristian dünyasında baş verən pisliklərə səbəb kimi sehrbazları, ovsunçuları və pişikləri günahkar bilib. Hətta pişikləri öldürənlərə mükafat da təyin edib.\nİtaliyadan Fransaya, oradan Ukranyaya, Norveçədək böyük bir ərazidə papanın fətvası ilə pişiklərin və sehrbazların qətliamı başlayır.\nFəlakətin acı nəticəsi özünü çox gözlətmədi: pişiklərin qırıldığı Avropanı tezliklə siçan və siçovullar basdı. Körpə uşaqları belə bələkdə yeyən siçovullar evlərə hücum çəkirdilər. Bu azmış kimi, qara ölüm adlanan cuma, yaxud cüzam xəstəliyi tüğyan eləməyə başladı. Adamlar milçək kimi qırılırdılar. 1347-ci il hesablamalarına görə Avropada bir ildə əhalinin 51 faizi, başqa sözlə 58 milyon adam məhv oldu.\nBu fəlakətin qarşısını isə bir Təbriz türkü aldı. Təbriz sarayının həkim-filosofu Elxanilərdən Əmir əl-Umara Çobanın oğlu, Ənuşirəvanın zamanında Təbriz sarayının və dövrünün dahi həkim -filosofu Səhabəddin Yəhya Sührəvərdi Papaya məktub yazaraq fəlakətin səbəbini açıqladı. Cuma xəstəliyinin yayılmasının baisi kimi siçan və siçovulların artmasını misal göstərdi. M.F.Zaxarov “Kardinallar döyüşə gedir” kitabında yazır:”Yaxşı ki, papa bu ağıllı fikrə qulaq asaraq fətvanı geri götürdü.”\nAzərbaycanlı alimin təklifi ilə Osmanlı dövləti Avropanın köməyinə gəldi: bu ölkədən milyonlarla pişik və pişik balası Avropaya göndərildi. Az sonra artmağa başlayan pişiklər siçan və siçovulları məhv etdi. Uğurlu nəticəni görən papa sehrbazlara aid fətvanı da ləğv etdi. Bir Şərq aliminin və milyonlarla Şərq pişiyinin köməyi ilə Avropa qurtuldu.\nAkademik bu tarixi yaxşı bilirdi. Özünü sehrbaz və pişiklərin himayədarı kimi böyük Sührəverdiyə tay tutmaqdan belə çəkinmirdi... Bir əl işarəsi ilə o hər şeyi dəyişə bilirdi... Hər şeyi... Təsadüfi deyil ki, başının üstündə prezidentin şəkli olsa da, masasındakı kompüterin profilində Sührəverdinin şəkli vardı....)\nAla pişik qələmi döş cibinə, özü də çöldən, görünən yerdən taxardı. Balaca netbukunu qoltuğuna vurub Akademikin qapısı ağzında əmrə müntəzir dayanardı. Kimin karikaturasını çəkmək, kimə zəhərli şarjlar yazmaq, kimi qaralamaq lazım gəlsə, bu pişik adam onun kimliyini, istedadını soruşmadan düşərdi üstünə. Ən acı sözlər tapar, onu cəmiyyətin gözündən salmaq üçün söyüşdən, küfrdən, qarğışdan belə istifadə edərdi. Hər yazısının sonunda vurduğu düyünü yenə hörümçək toru kimi hörər və yazısını belə bitirərdi: “Bu adam qeyri-ciddi birisidir. O dərəcədə qeyri-ciddi ki, bu yazını belə yazmağa dəyməzdi. Haram xoşu olsun!”\nPişik adam bir gün avtobusla evinə qayıdırdı. Son yazısı Akademikin çox xoşuna gəlmiş, onu ödülləndirmiş, qonorarından əlavə cibinə bir yüzlük də basmışdı. O da ucuz kafelərin birinə girmiş, yaxşıca vurmuş, kefini qaldırmışdı. Amma hər dəfə olduğu kimi kafedəkilər onu incitmiş, ələ salmış, pişim-pişim edərək təhqir etmişdilər. İndi avtobusda gedə-gedə o qanqaraldıcı hadisə yadına düşür, ürəyi bulanır, qaytarmaq istəyirdi. Amma hara? Qaytarmağa yermi var?\nBu vaxt yanındakı boş yerdə bir adam oturdu. Oturan kimi də başladı azaylanmağa:\n-Ölkə xarab oldu getdi! Pişiklərlə bir avtobusda getmək yalnız bizim ölkədə ola bilər?! Əlimi caynağı ilə yaralamağından qorxmasaydım, quyruğundan tutub vızıldadardım bayıra bu sahat... Belə də şey olar?! Avtobusu döndəriblər zooparka?!. Hələ gör nə qədər doldurub tuluğunu!?\nTanıdı! O idi. Cəmi bir ay əvvəl Akademik Dosentə, Dosent Professora, Professor ortabab Yazıçıya, o da Ala pişiyə demişdi, bu da götürüb bir uzundərə yazı yazmışdı bu məşhur Yazıçı barədə. Yazıçını o ki var söymüş, sölənmiş, axırda da akademik bir tonla bitirmişdi: “Bu qeyri-ciddi adam xalq düşmənidir. Xalqın duyğuları ilə oynayandır. Dövlətin akademiklərini belə saymır. Halbuki bir akademiki yetişdirmək üçün altmış il vaxt lazımdır. Bu Yazıçıda bunu duyacaq başmı var? Yoxdur. Elə isə niyə beləsini bayırda saxlayırlar ki? Təhlükəli canilərin yeri türmədir. Bizim xalq polisləri hara baxır?!”\nTəəccüblə Yazıçıya baxdı və miyoldadı:”Sizi hələ həbs etməyiblər?!”\nYazıçı əlinin dalı ilə onu itələmək istəyəndə balaca pəncəsini qaldırıb kişinin sifətinə vurdu və onun sifətində dörd qanlı şırım açıldı. Bu vaxt avtobus dayandı. Pişik bir göz qırpımında avtobusdan tullandı və özünü güc-bəla ilə zibilliyə çatırdı. “Öhö” eləyib qaytardı...\nSəhəri akademiyanın pillələri ilə qalxan Ala pişik gözlərinə inanmadı: pilələrlə enən Yazıçının üzündə heç bir iz yox idi. Dünən elə bil belə hadisə olmamışdı. Hətta Yazıçı əlini uzadıb ciddi-ciddi onun başını tumarladı da...\nAkademikin qapısını miyoldaya-miyoldaya açanda əli üzündə qaldı: kişinin sifətində qanı qurumuş dörd caynaq izi vardı. Ha eləsə də özünü cəmləşdirib şax dayana bilmədi. Akademikin qapısı ağzında uzanıb yazıq-yazıq miyoldadı. Birdən başı aşağı işləyən Akademikin gözü onu aldı. Yerindən ciddi-ciddi qalxdı, sol ayağını yerə dayayıb sağ ayağını qaldırdı, ona möhkəm bir təpik vurdu. Açıq qapıdan top kimi bayıra düşən gədə pişik bircə anda əvvəlki halına döndü. Döş cibindən dəhlizə düşmüş qələmini götürmək üçün əyilmək istədi, əyilə bilmədi: təpik bel sümüyünü zədələmişdi. Qələmi isə götürmədi – qırılmışdı.\nZibilliyin yanından keçəndə bir sürü pişik gördü. Bəzisi acından ölmüş, bəziləri zibillikdə eşələnirdilər. Bu pişik sürüsünü tək-tək tanıyırdı. Bunlar onun rəqibləri idilər. Vaxtilə Akademikin qapısında sülənib, indi qovulmuşdular. Deyəsən, pişiklərin ikinci qətliamı başlanırdı.


Azərbaycanlı avtoritet təcridxanada gizlədilir - Lotu Quliyə görə - Azinforum.az İnformasiya Portalı\nAna səhifə / Araşdırma / Azərbaycanlı avtoritet təcridxanada gizlədilir – Lotu Quliyə görə\nAzərbaycanlı avtoritet təcridxanada gizlədilir – Lotu Quliyə görə\nRusiya İstintaq Komitəsində Zayka ləqəbli nüfuzlu azərbaycanlı avtoritet Zaur Əliyevlə bağlı aparılan istintaq başa çatıb.\n“Qafqazinfo” Rusiya KİV-ə istinadən xəbər verir ki, Əliyevə yaxın olan şəxslər bildiriblər ki, onun həbsi “vorzakon” Nadir Səlifovla (Lotu Quli) arasında yaşanan münaqişə ilə əlaqəlidir. Daha əvvəl Qulinin adamları tərəfindən döyülən Zayka hazırda təhlükəsizlk məqsədi ilə təcridxananın xüsusi bölməsində, gücləndirilmiş mühafizə altında gizlədilir.\n“Rosbalt”a hüquq-mühafizə orqanlarından olan mənbənin verdiyi məlumata görə, Zaykaya qarşı “qəsb”, “insan oğurluğu”, “soyğun”, “qanunsuz silah saxlama”, “quldurluq” maddələri ilə ittihamlarlar irəli sürülüb. Onun adı 3 biznesmeni qaçırmaq, onların ailələrindən şantajla pul almaqda hallanır. Lakin Zaur bütün ittihamları rədd edir. Ona yaxın şəxslər isə bildirirlər ki, bütün bunlar Lotu Quliyə görə baş verir. Belə ki, zərərçəkən olaraq göstərilən biznesmenlər əslində “qanuni oğru”ya yaxın adamlardır və Zaura şər ata bilərlər.\nQeyd edək ki, Zaur Əliyev saxlanıldığı təcridxanada daha əvvəl Qulinin 30-a yaxın adamları tərəfindən döyülmüşdü. Döyülmə prosesi Skype vasitəsi ilə Lotu Quliyə canlı izlədilib. Ondan üzr istəməsi tələb olunsa da, Zaur hamilə həyat yoldaşı ilə təhdid edildikdən sonra üzr istəyir.\nÖncəki “Maral Tahirqızını 20 il əvvəl Arif Babayev…” – Video\nNövbəti Marketlerdə növbəti ağılagəlməz fırıldaq – Fotofakt


Tələbəni öldürən şəxs Qəbələ meşəsində tutuldu - TƏFƏRRÜAT / YENİLƏNİB\n14 Dekabr 2017, 15:46 666\nAğdaşda rayonunda törədilən qətl hadisəsinin bəzi təfərrüatları məlum olub.\nAPA-nın yerli bürosunun xəbərinə görə, bu gün səhər saatlarında Ağdaş şəhərinin Bəkir Nəbiyev küçəsində, mərkəzi poçtun qarşısında şəxsi münasibətlər zəminində aralarında baş verən dava zamanı əslən Ağdaş rayonundan olan və Bakıda yaşayan 2000-ci il təvəllüdlü Hacıyev Tərlan Fikrət oğlu həmyaşıdı, Ağdaş şəhər sakini Nəsibov Ətraf Nəsib oğlunu bıçaqlayıb. Ürək və kürək nahiyəsindən bıçaq xəsarətləri alan Ətraf Nəsibov hadisə yerində dünyasını dəyişib.\nRayon sakinlərinin APA-nın yerli bürosuna verdiyi məlumata görə Ağdaş Dövlət Humanitar Kollecinin 2-ci kurs tələbəsi olan Ətraf Nəsibovun namus üstündə qətlə yetirildiyi bildirilir. Belə ki, Ətraf Nəsibov Tərlan Hacıyevin Ağdaşda orta məktəbin 10-cu sinfində oxuyan və dayısının evində yaşayan bacısı ilə görüşüb. Sonradan qız barəsində xoşagəlməz fikirlər söyləyən Ətraf Nəsibovun bu hərəkəti Tərlan Hacıyevin xoşuna gəlməyib. Tərlan Hacıyev bacısına görə Bakıdan Ağdaşa gələrək Ətraf Nəsibovu amansızlıqla qətlə yetirib. Qətli törədən Tərlan Hacıyevin valideynləri hazırda Türkiyədədir.\nKollecdən APA-nın yerli bürosuna bildirilib ki, Ətraf Nəsibov dərslərini yaxşı oxuyan, sakit təbiətli insan olub, tələbə gənclər təşkilatının üzvü kimi təhsil ocağının tədbirlərində fəal iştirak edirmiş.\nFaktla bağlı Ağdaş rayon Prokurorluğu tərəfində cinayət işi açılıb, araşdırma aparılır.\nAğdaş rayonunda 17 yaşlı gənci qətlə yetirən şəxsin adı məlum olub.\n"Report"un yerli bürosunun məlumatına görə, Ağdaş rayon Hümanitar Kollecin 3-cü kurs tələbəsi Ə.Nəsibovu şəhərin Müşviq İsayev küçəsində yaşayan, 2000-ci il təvəllüdlü Tərlan Fikrət oğlu Hacıyev bıçaqlayaraq qətlə yetirib.\nİkin məlumatlara görə, hadisə qısqanclıq zəminində baş verib.\nBelə ki, qətlə yetirilən Ə.Nəsibov hadisəni törədən şəxsin bacısının arxasınca gedib. Bundan xəbər tutan qızın qardaşı T.Hacıyev onu söhbət etmək üçün çağırıb və Ə.Nəsibovu öldürüb.\nHadisəni törədən şəxs daha sonra qaçıb.\nHazırda hüquq mühafizə orqanları tərəfindən əməliyyat axtarış tədbirləri aparılır.\nAğdaşda qətl hadisəsi baş verib.\nAPA-nın yerli bürosunun xəbərinə görə, hadisə bu gün 10.30 radələrində Ağdaş şəhəri Bəkir Nəbiyev küçəsində, mərkəzi poçtun qarşısında qeydə alınıb.\n16-17 yaşlarında olduğu deyilən oğlanın ürəyindən bıçaqlanaraq öldürüldüyü bildirilir.\nOnun meyiti müayinə olunmaq üçün Ağdaş "morq"una aparılıb.\nFaktla bağlı araşdırma aparılır. Ölən və hadisəni törədənin kimliyi hələlik məlum deyil.


Karantin dövrünü sağlam və sərfəli necə keçirək? -Psixoloq Aygün Ağabalayevadan MÜHÜM TÖVSİYƏLƏR/MÜSAHİBƏ - ONN İnformasiya Agentliyi\n20 Aprel 2020 - 11:30\nDünyada və ölkəmizdə hər kəsin diqqət mərkəzində olan koronavirus pendamiyası mövzüsunda Harmoniya Psixologiya Mərkəzinin rəhbəri Aygün Ağabalayeva ilə ONN media -nın hazırladığı müsahibəni oxuculara təqdim edirik.\nDünyada kəskin dərəcədə yayılan koronavirus pandemiyası səbəb ilə ölkəmizdə də xüsusi karantin rejimi tətbiq edildi. Fəal bir həyat tərzi sürən insanlar sağlam zehni qorumaq və karantin dövrünün sonuna qədər dözümlə öhtəsindən gəlmək üçün nə etməlidirlər?\n-Son zamanlarda koronavirus pandemiyası tək bizim ölkəni yox, bütün dünyanı narahat edən əsas məsələlərdən biridir. Bu günkü karantin vəziyyəti təbii ki, insanlara fərqli təsir göstərir. Çünki insanlar fərqlidir və insanların baş verən hadisəyə yanaşması da fərqlidir. Stresi yaradan nədir? Stresi yaradan da məhz insanın bu hadisəyə yanaşmasıdır. Hər bir problemdə olduğu kimi bu problemdə də insanların psixoloji yanaşması fərqlidir. Elə insanlar var ki, buna normal yanaşırlar, bütün verilən qaydalara riayət edirlər. Bilirlər ki, bu müvəqqəti bir haldır, keçib gedəcək. Elə insanlar var ki, həddindən artıq həssas yanaşırlar, panika keçirirlər. Hətta pəncərəni açmırlar ki, virus içəri girəcək. Elə insanlar da var ki, həddindən artıq laqeyd yanaşırlar.\nOnu da qeyd edək ki, müxtəlif insan tipləri var. Biri var paranoyak insanlar (bunu mən kliniki tərəfdən nəzərdə tutmuram). Bu insanlar gərgin insanlardır, hər şeyə şübhə ilə yanaşırlar.. Təsəvvür edin indiki durumda onlar necə olacaq? Şizoid tip insanlar var. Şizoid tip deyəndə şizofreniyanı nəzərdə tutmuruq. Sadəcə bu tip insanlar cəmiyyətdən kənar, qapalı olurlar. Çox sevinərlər ki, evdən bayıra çıxmasınlar, işlərini də evdən görsünlər. Təbii ki onlar normal insanlardır, sosial mühitdə işləyib pul qazanırlar. Sadəcə şəxsi xüsusiyyətləri özünə qapalı olmalarıdır. Təsəvvür edin ki, indi onlar necə sevinir və online olaraq bütün işlərini görürlər. Düzdür bəziləri deyir ki, “işim üçün, ofisim üçün darıxmışam”, amma daxilən sevinirlər ki, nə yaxşı belə durum var. Çünki onlar uşaqlıqdan belə həyat tərzini sevən insanlardır.\nBəli, karantin günləri evə qapanma, insanların psixologiyasına müəyyən qədər təsir göstərəcək. Bu səbəbdən panik atak, depressiya, müxtəlif fobiyalar müşahidə oluna bilər. Amma bu durumu hamıya şamil etmək lazım deyil. Və hansı tədbirlər görülməlidir ki, insanlar bu duruma düşməsin?\nKarantin günləri uzandıqca insanlar daha da gərginləşirlər, infeksiyaya yoluxma qorxusu daha da artır, qeyri-müəyyənlik, vəziyyəti nəzarət altında saxlaya bilməyəcəklərı haqqında fikirlər stressi daha da artırır. Və ilk olaraq nəyə maraq göstərirlər? Yayılan informasiyalara. Bu informasiyalar özü insanlara fərqli təsir göstərir. Ən çox da vatsapda fərqli-fərqli göndərilən səslər. Hər bir insan eyni reaksiyanı vermir. Ən əsası onu vurğulamaq istəyirəm ki, insanlar informasiyaları rəsmi mənbələrdən əldə etsinlər. Gün ərzində, bütün günü yalnız bu informasiyaların üstündə qalmasınlar. Elə olur ki valideynlər eşitdikləri məlumatlara əsasən mənfi emosiyalarını övladlarının yanında saxlaya bilmirlər.Amma bu məqamda çox diqqətli olmaq lazımdır. Övladlarınızda qorxu və həyacanın artmasına səbabkar olmayın.\nBiz bilirik ki, bu müvəqqəti bir haldır, ömürlük olan bir şey deyil, hər şey öz qaydasına düşəcək. Əvvəllər düşünərdik ki, boş vaxtım olanda kitab oxuyardım, filmlər izləyərdim, fərqli-fərqli kurslarla maraqlanardım. İndi bu şərait var. Amma problem nədədir? İnsanlar adaptasiya olana qədər bir çox hallarda bunları etmək istəmir. Bütün bunlar normaldı və ilk adaptasiya müddətində olur. Həmin anda özünüzü məcbur edib bunları etməyə bilərsiniz.Hərəkət tələb edən işlə məşğul ola bilərsiniz. Eyvanı (balkonu) təmizləyib səliqəyə sala bilərsiniz, paltar dolabınızı yenidən yığa bilərsiniz. Bu aktiv işləri görəndən sonra insanlar rahatlanır. Sonra başqa-başqa işlərə keçə bilərsiniz. Özünüzü bu baxımdan yormayın, sadəcə biraz zaman lazımdır ki, adaptasiya olasınız.\nHəyatda elə şeylər var ki, insan onu çətinliklə qəbul edir, amma biz onlarla yaşamağı öyrənməliyik. Məsələn, insanın doğmasını itirməsi kimi. Amma karantin belə bir durum deyil, biz axı ömürlük belə yaşamayacağıq. Yenidən əvvəlki vəziyyət qayıdacaq, hər bir şey qaydasına düşəcək. İndiki vəziyyətdə biz evdəyik və bizə elə gəlir ki, “görəsən bu nə vaxt düzələcək?”. Amma ömrümüzün prizmasından baxanda bu çox müddət çəkməyəcək. Sadəcə həyatımızın üç, dörd, maksimum beş ayını aparmış olacaq.\nPsixoloji gərginlik yaşamamaq üçün nə etmək lazımdır? Deyirlər ki, psixoloqlar tez-tez rejim sözünü işlədir. Ancaq günün rejimi, günün qrafiki çox vacibdir. İnsan işini qayda ilə görəndə bu insanda daha da güvən artırır, vəziyyəti aydınlaşdırır, insan daha rahat öyrəşir. Bundan öncə də axı bizim rejimimiz olmuşdur. Bütün günü evdəyiksə, bu o demək deyil ki, səhər duranda penjama və ya xalat ilə gəzməliyik. Səhər duranda özünüzü qaydaya salın. Ailə ritmini qoruyub saxlayın. Düzdür, müəyyən dəyişikliklər edirik, amma bunları bir plan şəklində etsəniz onda sizdə “bütün günüm boş gedir” fikri yaranmayacaq.\nGünün müəyyən bir vaxtını övladınızla keçirin. Valideynlər deyir ki, bütün günü evdəyik onsuz, günümüzü uşaqla keçiririk. Uşaqla evdə olmaq ona vaxt ayırmaq demək deyil. Təbii ki uşağın özünün televizora baxan vaxtı da olacaq, komputerlə oynayan vaxtı da olacaq, özü oynayan vaxtı da olacaq, özü oxuyan vaxtı da olacaq . Ancaq mütləq şəkildə ailə olaraq da birlikdə müəyyən işlər görülməlidir. Və ən əsası hər bir insan özünə də vaxt ayırmalıdır. Belə olduğu halda münasibətlər arasındakı konfliktlərin də qarşısını almış olacaqsınız.\nÖzünüzə vaxt ayırın deyəndə nələr nəzərdə tutula bilər…\nHəmin saatlarda bundan əvvəl hansısa bir iş ilə məşğul olmaq istəmisiniz, amma buna vaxt tapa bilməmisiniz. Bunlara misal olaraq\nhobbi ola bilər, hansısa musiqi alətində çalmağı öyrənə bilərsiniz…\ninternetdə fərqli-fərqli kurslar …\ndünya muzeylərinə səyahətlər …\nailəvi şəkildə rəqslər təşkil edə bilərsiniz…\nfilm izləmək olar…\nBütün bunlar ailənin modelindən, ailə üzvlərinin fərdi xüsusiyyətlərindən, psixologiyasından asılıdır. Müasir texnika, telefon, komputer bizə sərait yaradır ki, bundan əvvəl vaxt ayıra bilmədiyimiz doğmalarımızla, yaxınlarımızla ünsiyyətdə olaq. Çünki buna bolluca vaxtımız var…\nBir məqamı da vurğulamaq istəyirəm ki, intellektual aktivliklə yanaşı fiziki aktivlik də olmalıdır. Bu həqiqətən də insan psixologiyasına çox müsbət təsir göstərir. Çalışın evdə ailəvi şəkildə idmanla məşğul olun. İnternetdə buna aid kifayət qədər video roliklər var. Amma bunu ailəvi şəkildə etsəniz təbii ki çox gözəl olar.\nƏgər ailədə bir nəfər bu problemlə üzləşirsə, həmin insanın daha da panikaya düşməməsi üçün ətrafındakı insanlar necə reaksiya göstərməlidirlər?\n-Əgər ailədə bu problemlərlə üzləşən olursa təbii ki, həkimlərlə yanaşı ətrafdakı insanların, doğmaların da reaksiyası önəmlidir. Pozitiv emosiyalar olmalıdır. Bu da bir virusdur, necə ki, soyuqdəymə, digər viruslar kimi. Bu o demək deyil ki, hər xəstəliyə yoluxan dünyasını dəyişəcək. Sadəcə zamanında həkimə müraciət olunsa , sağalma daha tez baş verəcək. Görün nə qədər insanlar sağalıb evlərinə qayıdırlar. Bu insanlara psixoloji dəstək olmaq lazımdır. Çünki indiki durumda zatən insanlar daha çox həssas və panikaya meyillidirlər. Ətrafdakıların pozitiv yanaşaması, dəstəyi çox vacibdir.\nAygün xanım, karantin dövründə tək yaşayan insanlara nə tövsiyə edərdiniz?\n-Tək yaşayan insanların epidemiyadan qabaq da öz həyat tərzi, öz rejimi, düzəni olur. Burda yeganə canlı ünsiyyət əksikliyi ortaya çıxır. Onlar da özlərinə müəyyən rejim qursunlar. İnsanlarla canlı olmasa da, görüntülü ünsiyyətdə olsunlar. Əvvəllər məşğul olmaq istədikləri işlə məşğul olsunlar. Bu artıq onların öz maraq dairəsindən asılıdır.\nTeleviziya, sosial media və bir çox yerlərdə koronavirus məlumatlarını daima görməkdəyik, oxumaqdayıq bu insanların panikaya düşməsinə nə qədər təsiri var?\n-Bu günkü gündə televiziya və sosial şəbəkələrdə koronavirus haqqında kifayət qədər informasiya bolluğu var. Bunların içində faydalı olan və olmayan məlumatlar da var. Elə məlumatlar var ki, onları bilmək vacibdir. Amma bundan əvvəl qeyd etdiyim kimi insanların psixikası fərqli olduğu kimi onların informasiyalara yanaşması da fərqlidir. Tanıdığım elə insanlar var ki,whatsapp səs yazmaları onlara necə mənfi təsir göstərir, həyəcan, təşviş içində olurlar. Bütün günü yalnız koronavirus haqqında məlumat dinləmək, oxumaq məsləhət deyil. Ancaq rəsmi mənbələrdən informasiya əldə etmək lazımdır.\nKoronavirusun yaratdığı bu durum ən çox hansı yaş qurupuna təsir edə bilər?\n-Təbii ki, bu vəziyyət bütün yaş qruplarına aiddir və bütün yaş qruplarına müxtəlif təsir göstərə bilər. İnsanların fərqli həyat tərzlərini, xarakter və psixikasını nəzərə almaq lazımdır. Elə ailələr var ki, orda problemli uşaqlar var (autizm). Belə ailələrə daha çətindir. Özünüz də bilirsiniz ki, bu günkü gündə əvvəl bu uşaqların rejimləri, günləri zəngin olurdu, idmanla məşğul olurdular, psixoloq yanına gedirdilər. İndiki bu vəziyyətdə online seanslar da uşaqlara təsir göstərməyəcək. Bu hallarda mütləq şəkildə valideynlər mütəxəssislərlə sıx əlaqədə olmalıdırlar. Ən azı bu hallar valideynin psixikasına mənfi təsir göstərir və bu da övladında biruzə verir. Kiçik yaşlı uşaqların valideyninə bir qədər çətin olur. Çünki bu yaş uşaqlarda aktiv,enerjili, məşğuliyyətlərlə zəngin həyat tərzi olub. Kiçik yaşlı uşaqlar valideyninə daha çox bağlı olduğu üçün, gördüyü işi valideyni ilə birlikdə etməyə çalışır. Belə halda təbii ki uşaqlara aqresiya ilə yanaşmayın, tez-tez cəzalandırmayın, əksinə müəyyən işlər tapşırın, onları tərifləməyə çalışın. Hansısa bir ev işi görəndə yaşını nəzərə alaraq müəyyən bir iş tapşırmaq olar. Çünki uşaqlar daha çox stresə reaksiya verirlər. Karantindən öncə onların da rejimi olub . Ona görə ,çalışın ailəvi şəkildə onlarla vaxt keçirin, stolüstü oyunlar oynayın. Uşağın yaşını nəzərə alaraq birlikdə hansısa film, cizgi flmi izləmək olar. Və bu qrafik ailənin qaydalarından, modelindən irəli gələrək qurulmalıdır.\nPandemiyadan sonra hansı dəyşikliklər olacaq?\n-Təbii ki karantin ömürlük deyil, bunun da sonu olacaq. Biz gərək bu vəziyyətdən çıxmağa da hazırlıqlı olaq. Belə bir fikir formalaşıb ki, karantin müddətində insanlarda yaranan gərginlik ,aqressiya,münasibətlərarası konfliktlər boşanmalara səbəb olacaq. Xeyr, bunu hər ailəyə şamil etmək olmaz. Çünki bu hər kəsin fərdi xüsusiyyətlərindən, insanların problemlərə, narahatçılıqlara yanaşmasından, onları necə həll etməyindən asılıdır. Karantindən çıxma halları da tədricən olacaq. Bu o demək deyil ki, hər yer bağlıdır və birdən birə də hər yer açılacaq. Qoyulan məhdudiyyətlər də etap-etap aradan qalxacaq. İnsanlar karantindən çıxanda da normal həyata yenidən uyğunlaşacaqlar. İctimai nəqliyyatlar, iş yerləri, məktəblər açılacaq, uşaqlar məktəbə gedəcək. Təbii ki, bu birdən-birə olmayacaq və insanların adaptasiyasına daha rahat şəkildə kömək edəcək, yeni stresin qarşısını alacaq. Ancaq hər bir situasiyada, hər bir halda olduğu kimi insanların reaksiyası da fərqli olacaq.\nBu durum insanlarda müəyyən dəyişikliklər edəcək. Kimlərinsə vərdişləri dəyişəcək, kimlərdəsə təmizlik vərdişləri qalacaq. Amma bunların nə qədər davamlı olub-olmadığını biz deyə bilmərik. Mühit dəyişdikcə insanların vərdişləri də dəyişir. Müəyyən müddətdən sonra ola bilsin ki, biz əvvəlki davranışlarımıza qayıdacağıq. Elə insanlar olacaq ki, onlarda heç bir psixoloji dəyişikliklər olmayacaq. Bu insanların şəxsi keyfiyyətlərindən asılıdır. Heçnə ömürlük olmadığı kimi, bu da müvəqqətidir, buda bitəcək və bütün dünya əvvəlki vəziyyətinə qayıdacaq. Amma bu gün, biz birlikdə bunu yaşamalıyıq. Ailəmizdə hüzuru qoruyub saxlamalıyıq. Və bütün bu qoyulan gigiyena qaydalarına riayət etməliyik ki, tezliklə bu vəziyyətdən çıxaq. Karantin gec-tez bitəcək. Amma bu vəziyyətdən hansı psixoloji halda çıxmağımız bizim özümüzdən asılıdır. Çalışaq öz daxilimizdə, ailəmizin daxilindəki harmoniyanı qoruyub saxlayaq!\nAygün xanım təşəkkür edirəm.\n-Səidə xanım sizə və ONN İnformasiya Agentliyinə öz təşəkkürümü bildirirəm.


Müsəlman olan amerikalı Lorena - Женский Клуб - 313NEWS.NET - FORUM\nMüsəlman olan amerikalı Lorena\nАвтор Coldunya, 10 Дек 2009 16:35\nƏslən kolumbiyalı olan və İslam dinini qəbul edən Lorena xanımın Bakıda toyu oldu. Toy Quran sədası ilə başladı. Toydan sonra əvvəlcədən vədələşdiyimiz kimi müsahibə almağa müvəffəq olduq. Təzə ailənin hər iki fərdi hər nə qədər təvazökarlıq edərək müsahibə vermək istəməsələr də, bunun başqa insanların hidayətinə səbəb olacağını bir daha izah edəndən sonra bu maraqlı müsahibəyə razılıq verdilər. İndi sizi müsahiblərimizlə baş-başa buraxırıq.\nMüsahibədən əvvəl gəlin bəyimizlə gəlinimizi tanyaq:\nVüqar Cəfərov 1976-cı ildə Azərbaycanda anadan olub. Orta təhsilini Türkiyənin imam-hatib liseylərindən birində alıb. Məzun olandan sonra Ankara Universitetinin hüquq fakültəsinə qəbul olub. Fakültəni əla dərəcəylə bitirəndən sonra təhsilini magistraturaya daxil olmaqla davam etdirib. Hazırda həmin Universitetin eyniadlı fakültəsinin doktorantı olsa da, təhsilini ABŞ-da davam etdirir. Yaşadığı ölkədə özəl bir hüquq firmasında çalışır.\nLorena 1976-cı ildə Kolumbiyada dünyaya gəlib. Orta təhsilini katolik rahibə məktəbində alıb. Daha sonra ölkənin ən tanınmış Universitetlərindən birinin dizaynerlik fakultəsinə qəbul olub. Lakin ABŞ-a köçmək istəkləri təhsilinin yarımçıq qalmasına səbəb olub. ABŞ-a yerləşəndən sonra təhsilini davam etdirən Lorena axırıncı kursda oxuyur. Bununla birlikdə özəl sığorta şirkətlərindən birində çalışır. Ailə həyatı qurandan sonra həyat yoldaşının soyadını götürüb. Qeyd edək ki, soyadların sonluğu ilə bağlı ABŞ-da bir qayda olmadığı üçün Lorenanın soyadı da sadəcə Cəfərov olub.\nОтправлено 10 Декабрь 2009 - 16:36\nAllah mubarek elesin, ailelerini de xoshbext ve mohkem etsin amin!\nОтправлено 10 Декабрь 2009 - 16:46\nSagl əli bizim Subahinin başina...\np.s. Lorenanın sağ əli yox eey Vüqarın sağ əli...